Blousel as raad se gevare | Pierre-Ecohealth Blog Posts
Posted on December 16, 2018 by Pierre at Ecohealth
This entry was posted in Bakteriese siektes, Bosluise, Ticks, Braking, Cats, Ensieme in die maag, Epilepsie, Krap en jeuk van honde, Mis -Poop, Uncategorized by Pierre at Ecohealth. Bookmark the permalink. Duisende kom kyk blomme in Parys | Netwerk24
Duisende kom kyk blomme in Parys
Deur Alet Van Der Walt 26 November 2017 18:00
Parys se tweede Madeira-Vrystaat-blommefees het vanjaar weer duisende toeskouers na die dorp gelok.
Mense het ure lank geduldig langs die dorp se hoofstraat gewag op die optog van sierwaens, motorfietsryers, dansers en reusagtige marionette.
Reusemarionette, dansers en sierwaens was deel van die optog. Foto: Alet van der Walt
Die skouspel, wat volgens die organiseerders verlede jaar deur 30 000 mense gesien is, het vanjaar ook heelwat besoekers uit Madeira gelok.
Ace Magashule, Vrystaatse premier, en Miguel Albuquerque, president van Madeira, het die optog gelei en besoekers amptelik verwelkom.
Sierwaens wat die ses toerismeroetes in die Vrystaat verteenwoordig, dansers, motorfietsryers, veteraanmotors, fietsryers, trompoppies en ’n slagorkes was deel van die optog.
Plaaslike inwoners en besoekers aan Parys het langs die dorp se hoofstraat gewag vir die optog van sierwaens met blomme getooi asook marionette, motorfietse, dansers en veteraanmotors.Foto: Alet van der Walt
Sierwaens het die onderskeie toerismeroetes in die Vrystaat verteenwoordig en was deel van die optog deur Parys se strate.Foto: Alet van der Walt
’n Little Miss Flower, gekies uit plaaslike kinders, is reeds Vrydag aangewys.
Die blomme op die sierwaens is aan verskeie liefdadigheidsorganisasies beloof en sou ná afloop van die geleentheid aan dié organisasies geskenk word. Kundiges uit Madeira het die week nege plaaslike inwoners help oplei in die bou en versierings van die sierwaens.
Die blommebuurt, wat nie verlede jaar betyds voltooi is nie, was Vrydag ’n miernes van bedrywigheid. Kos- en ander stalletjies, kunswinkels en buitelugvermaak het besoekers na die blommebuurt gelok.
Die Vrystaatse blommefees is geskoei op ’n soortgelyke fees wat jaarliks in Madeira gehou word.